NOMOΣ ΥΠ’ ΑΡΙΘΜ. 4672 
Ενσωμάτωση της Οδηγίας (ΕΕ) 2017/1564 του 
Ευρωπαϊκού Κοινοβουλίου και του Συμβουλίου 
της 13ης Σεπτεμβρίου 2017 σχετικά με ορισμένες 
επιτρεπόμενες χρήσεις ορισμένων προστατευό-
μενων έργων και άλλων αντικειμένων προστασί-
ας δυνάμει δικαιωμάτων πνευματικής ιδιοκτη-
σίας και συγγενικών δικαιωμάτων προς όφελος 
των τυφλών, των αμβλυώπων και των ατόμων με 
άλλα προβλήματα ανάγνωσης εντύπων και για 
την τροποποίηση της Οδηγίας 2001/29/ΕΚ για 
την εναρμόνιση ορισμένων πτυχών του δικαιώ-
ματος του δημιουργού και συγγενικών δικαιωμά-
των στην κοινωνία της πληροφορίας.
Ο ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Εκδίδομε τον ακόλουθο νόμο που ψήφισε η Βουλή:
Άρθρο 1
Αντικείμενο και πεδίο εφαρμογής(άρθρο 1 της Οδηγίας (ΕΕ) 2017/1564)
Με το παρόν ενσωματώνεται στην ελληνική νομοθεσία 
η Οδηγία (ΕΕ) 2017/1564 του Ευρωπαϊκού Κοινοβουλίου 
και του Συμβουλίου της 13ης Σεπτεμβρίου 2017, σχετικά 
με ορισμένες επιτρεπόμενες χρήσεις ορισμένων προ-
στατευόμενων έργων και άλλων αντικειμένων προστα-σίας δυνάμει δικαιωμάτων πνευματικής ιδιοκτησίας και 
συγγενικών δικαιωμάτων προς όφελος των τυφλών, των 
αμβλυώπων και των ατόμων με άλλα προβλήματα ανά-γνωσης εντύπων και για την τροποποίηση της Οδηγίας 2001/29/ΕΚ για την εναρμόνιση ορισμένων πτυχών του 
δικαιώματος του δημιουργού και συγγενικών δικαιωμά-
των στην κοινωνία της πληροφορίας.
Άρθρο 2
Αντικατάσταση του τίτλου και του άρθρου 28Α του ν. 2121/1993 
1. O τίτλος του άρθρου 28Α του ν. 2121/1993 (Α΄ 25) 
αντικαθίσταται ως εξής:
«Επιτρεπόμενες χρήσεις προς όφελος εντυποαναπή-
ρων και ατόμων με άλλες αναπηρίες».
2. Το άρθρο 28Α του ν. 2121/1993 αντικαθίσταται όπως 
ορίζουν τα άρθρα 3 έως 8. Άρθρο 3
Ορισμοί (άρθρο 2 της Οδηγίας (ΕΕ) 2017/1564)
Η παράγραφος 1 του άρθρου 28Α του ν. 2121/1993 
αντικαθίσταται ως εξής:
«1. Για τους σκοπούς του παρόντος άρθρου ισχύουν 
οι εξής ορισμοί:
α) ως «έργο» νοείται κάθε έργο υπό μορφή βιβλίου, 
περιοδικού, επιστημονικού ή άλλου, εφημερίδας ή άλλου 
είδους εντύπου, σημειογραφίας στην οποία συμπερι-
λαμβάνονται οι παρτιτούρες, και σχετικών εικονογρα-
φήσεων, επί παντός μέσου, συμπεριλαμβανομένης της ψηφιακής και ηχητικής μορφής, όπως τα ακουστικά βι-βλία, το οποίο προστατεύεται με δικαίωμα πνευματικής 
ιδιοκτησίας και το οποίο έχει νομίμως δημοσιευθεί ή 
καταστεί με άλλον τρόπο νόμιμα διαθέσιμο στο κοινό,
β) ως «επωφελούμενος» νοείται, ανεξάρτητα από 
οποιαδήποτε άλλη αναπηρία:
αα) κάθε τυφλό άτομο,ββ) κάθε άτομο με προβλήματα όρασης, που δεν επι-
δέχονται βελτίωση, ώστε το άτομο να αποκτήσει οπτι-κή λειτουργία ουσιαστικά ισοδύναμη με εκείνη ατόμου χωρίς τέτοια αναπηρία, και το οποίο για τον λόγο αυτόν 
δεν μπορεί να διαβάζει έντυπα με την ίδια ουσιαστικά 
ευχέρεια, όπως ένα άτομο χωρίς τέτοιο πρόβλημα, 
γγ) ένα άτομο που έχει αντιληπτική ή αναγνωστική 
αναπηρία και δεν είναι, ως εκ τούτου, σε θέση να δια-
βάζει έντυπα με την ίδια ουσιαστικά ευχέρεια, όπως ένα 
άτομο χωρίς τέτοια αναπηρία, 
δδ) ένα άτομο που δεν είναι σε θέση, λόγω σωματικής 
ανικανότητας, να κρατήσει στα χέρια του ή να χειρισθεί 
βιβλίο ή να εστιάσει ή να μετακινήσει το βλέμμα του, 
σε βαθμό που κανονικά θα ήταν ικανοποιητικός για να μπορεί να διαβάζει,
γ) ως «αντίγραφο σε προσβάσιμο μορφότυπο» νοείται 
κάθε αντίγραφο έργου που παρέχει στον επωφελούμενο 
πρόσβαση στο έργο με εναλλακτικό τρόπο ή σε εναλλα-
κτική μορφή, επιτρέποντας, μεταξύ άλλων, στο εν λόγω 
άτομο να έχει το ίδιο αποτελεσματική και άνετη πρό-
σβαση, όπως ένα άτομο χωρίς οποιαδήποτε αναπηρία ή 
ανικανότητα από τις αναφερόμενες στην περίπτωση β΄,
δ) ως «αρμόδιος φορέας» νοείται κάθε οργανισμός, 
σωματείο, ένωση ή άλλος φορέας, που έχει εξουσιοδο-τηθεί ή αναγνωρίζεται να παρέχει σε επωφελουμένους επιμόρφωση, εκπαίδευση, προσαρμοσμένη ανάγνωση ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ  ∆ΗΜΟΚΡΑΤΙΑΣE
4 Μαρτίου 2020 ΤΕΥΧΟΣ  ΠΡΩΤΟ Αρ. Φύλλου  48881
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 882 Τεύχος A’ 48/04.03.2020
και πρόσβαση σε πληροφορίες σε μη κερδοσκοπική 
βάση. Ως αρμόδιος φορέας θεωρείται και ο δημόσιος ή 
ο μη κερδοσκοπικός οργανισμός που παρέχει τις ίδιες 
υπηρεσίες σε επωφελουμένους ως μία από τις κύριες 
δραστηριότητές του, ως θε σμική υποχρέωση ή στο πλαί-
σιο της δημοσίου συμφέροντος αποστολής του.».
Άρθρο 4
Επιτρεπόμενες χρήσεις(άρθρο 3 της Οδηγίας (ΕΕ) 2017/1564)
Οι παράγραφοι 2, 3 και 4 του άρθρου 28Α του 
ν. 2121/1993 αντικαθίστανται ως εξής:
«2. Επιτρέπεται χωρίς την άδεια του δημιουργού του 
έργου και χωρίς αμοιβή να διενεργείται κάθε πράξη που 
είναι αναγκαία προκειμένου: 
α) επωφελούμενος ή πρόσωπο που ενεργεί για λογα-
ριασμό του να μπορεί να παράγει αντίγραφο σε προσβά-
σιμο μορφότυπο έργου, στο οποίο ο επωφελούμενος 
έχει νόμιμη πρόσβαση και το οποίο προορίζεται για την αποκλειστική του χρήση, 
β) αρμόδιος φορέας να μπορεί να παράγει αντίγραφο 
σε προσβάσιμο μορφότυπο έργου, στο οποίο έχει νόμι-μη πρόσβαση, ή να παρουσιάζει, να καθιστά διαθέσιμο, 
να διανέμει ή να δανείζει το εν λόγω αντίγραφο σε μη 
κερδοσκοπική βάση σε επωφελούμενο ή άλλον αρμό-
διο φορέα με σκοπό την αποκλειστική χρήση του από 
επωφελούμενο.
3. Συμφωνία αντίθετη προς την παράγραφο 2 δεν επι-
τρέπεται. 
4. Κάθε αντίγραφο σε προσβάσιμο μορφότυπο πρέπει 
να πληροί την προϋπόθεση του σεβασμού της ακεραι-ότητας του έργου, λαμβανομένων δεόντως υπόψη των αλλαγών που απαιτούνται, προκειμένου το έργο να κα-ταστεί προσβάσιμο σε εναλλακτικό μορφότυπο.».
Άρθρο 5
Αντίγραφο σε προσβάσιμο μορφότυπο στην εσωτερική αγορά (άρθρο 4 της Οδηγίας (ΕΕ) 2017/1564)
Η παράγραφος 5 του άρθρου 28Α του ν. 2121/1993 
αντικαθίσταται ως εξής:
«5. Επιτρέπεται χωρίς την άδεια του δημιουργού και 
χωρίς αμοιβή σε αρμόδιο φορέα να εκτελεί τις πράξεις της περίπτωσης β΄ της παραγράφου 2 για λογαριασμό 
επωφελουμένου ή άλλου αρμόδιου φορέα που είναι 
εγκατεστημένος σε άλλο κράτος - μέλος της Ε.Ε.. Επίσης 
επιτρέπεται σε επωφελούμενο ή σε αρμόδιο φορέα που 
είναι εγκατεστημένος στην Ελλάδα να αποκτά ή να έχει 
πρόσβαση σε αντίγραφο έργου σε προσβάσιμο μορφό-
τυπο από αρμόδιο φορέα εγκατεστημένο σε κράτος - 
μέλος της Ε.Ε..».
Άρθρο 6
Υποχρεώσεις αρμόδιων φορέων(άρθρο 5 της Οδηγίας (ΕΕ) 2017/1564)
Οι παράγραφοι 6, 7 και 8 του άρθρου 28Α του 
ν. 2121/1993 αντικαθίστανται ως εξής:
«6. Σε περίπτωση που αρμόδιος φορέας που είναι 
εγκατεστημένος στην Ελλάδα εκτελεί τις πράξεις που 
προβλέπονται στις παραγράφους 2 και 5:α) Θεσπίζει και τηρεί τις δικές του πρακτικές για να 
εξασφαλίζει ότι:
αα) διανέμει, παρουσιάζει και καθιστά διαθέσιμα αντί-
γραφα έργων σε προσβάσιμο μορφότυπο μόνο σε επω-
φελουμένους ή σε άλλους αρμόδιους φορείς,
ββ) λαμβάνει κατάλληλα μέτρα για την αποτροπή της 
μη εξουσιοδοτημένης αναπαραγωγής, διανομής, πα-
ρουσίασης ή διάθεσης στο κοινό αντιγράφων έργων σε προσβάσιμο μορφότυπο,
γγ) επιδεικνύει την προσήκουσα επιμέλεια και διατηρεί 
αρχεία σχετικά με τη διαχείριση έργων και των αντιγρά-φων τους σε προσβάσιμο μορφότυπο, 
δδ) δημοσιεύει και επικαιροποιεί, ενδεχομένως στον 
ιστότοπό του ή και μέσω άλλων διαδικτυακών ή εξωδι-
αδικτυακών διαύλων, πληροφορίες για τον τρόπο με τον 
οποίο συμμορφώνεται με τις υποχρεώσεις που καθορί-
ζονται στις περιπτώσεις αα΄ έως γγ΄. Τεκμαίρεται ότι οι 
αρμόδιοι φορείς πληρούν τις ανωτέρω απαιτήσεις εφό-
σον τηρούν τα πρότυπα κ αι τις κατευθυντήριες Οδηγίες 
που συντάσσει η Εθνική Βιβλιοθήκη της Ελλάδος κατά 
την περίπτωση ια΄ της παραγράφου 4 του άρθρου 1 του 
ν. 3149/2003 (Α΄141).
β) Κατόπιν σχετικού αιτήματος παρέχει σε προσβάσι-
μη μορφή σε επωφελούμενο, άλλον αρμόδιο φορέα ή δικαιούχο:
αα) τον κατάλογο των έργων, των οποίων έχει αντί-
γραφα σε προσβάσιμο μορφότυπο και τους διαθέσιμους 
μορφοτύπους, 
ββ) την επωνυμία και τα στοιχεία επικοινωνίας των 
αρμόδιων φορέων με τους οποίους έχει ανταλλάξει αντί-
γραφα έργων σε προσβάσιμο μορφότυπο σύμφωνα με τις παραγράφους 2 και 5. 
7. Οι εκδότες υποχρεούνται να παρέχουν στους αρμό-
διους φορείς σε ψηφιακή μορφή τα αρχεία των έργων 
υπό την προϋπόθεση ότι τα τηρούν σε ψηφιακή μορ-
φή. Σε περίπτωση μη συμμόρφωσης με την υποχρέωση 
αυτή, εφαρμογή έχει ιδίως το άρθρο 946 του Κώδικα Πο-
λιτικής Δικονομίας. Οι διαφορές της παρούσας παραγρά-
φου εκδικάζονται κατά τη διαδικασία των ασφαλιστικών 
μέτρων από το τοπικά αρμόδιο Μονομελές Πρωτοδικείο.
8. Στην Εθνική Βιβλιοθήκη τηρείται κατάλογος αντι-
γράφων έργων σε προσβάσιμο μορφότυπο, με το είδος 
των μορφοτύπων στους οποίους έχουν αναπαραχθεί τα 
έργα, καθώς και τον αρμόδιο φορέα στον οποίο αυτά 
τηρούνται. Οι αρμόδιοι φορείς οφείλουν εντός εύλογου 
χρονικού διαστήματος από την παραγωγή προσβάσιμων 
μορφοτύπων να ενημερώνουν την Εθνική Βιβλιοθήκη 
με τα απαραίτητα στοιχεία για την επικαιροποίηση του καταλόγου.».
Άρθρο 7
Αποζημίωση δικαιούχων, ανταλλαγή πληροφοριών και προστασία δεδομένων προσωπικού χαρακτήρα
(άρθρα 6 και 7 της Οδηγίας (ΕΕ) 2017/1564)
Οι παράγραφοι 9, 10 και 11 του άρθρου 28Α του 
ν. 2121/1993 αντικαθίστανται ως εξής:
«9. Για την αποζημίωση των δικαιούχων αναφορικά 
με τις ρυθμιζόμενες από το παρόν χρήσεις εκπαιδευτι-
κών συγγραμμάτων πρωτοβάθμιας, δευτεροβάθμιας και 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 883 Τεύχος A’ 48/04.03.2020
τριτοβάθμιας εκπαίδευσης ισχύει ό,τι και για τα προορι-
ζόμενα για μη επωφελουμένους. 
10. Αρμόδιος φορέας που εκτελεί τις πράξεις που προ-
βλέπονται στην παράγραφο 5, δύναται να κοινοποιεί την 
επωνυμία και τα στοιχεία επικοινωνίας του στον Οργανι-
σμό Πνευματικής Ιδιοκτησίας (ΟΠΙ), ο οποίος διαβιβάζει 
αυτές τις πληροφορίες στην Ευρωπαϊκή Επιτροπή. 
11. Η επεξεργασία δεδομένων προσωπικού χαρακτή-
ρα στο πλαίσιο του παρόντος άρθρου υπόκειται στη 
νομοθεσία για την προστασία δεδομένων προσωπικού χαρακτήρα.».
Άρθρο 8
Κωφοί (άρθρο 5 παράγραφος 3 στοιχείο β΄ της Οδηγίας 2001/29, όπως τροποποιήθηκε με το άρθρο 8 της Οδηγίας (ΕΕ) 2017/1564)
Η παράγραφος 12 του άρθρου 28Α του ν. 2121/1993 
αντικαθίσταται ως εξής:
«12. Επιτρέπεται χωρίς άδεια του δικαιούχου και χωρίς 
αμοιβή η αναπαραγωγή, παρουσίαση και διάθεση στο 
κοινό έργου προς όφελος κωφών, όταν οι χρήσεις αυτές 
συνδέονται άμεσα με την αναπηρία τους και δεν έχουν εμπορικό χαρακτήρα στον βαθμό που απαιτείται λόγω 
της συγκεκριμένης αναπηρίας, σύμφωνα με το παρόν 
άρθρο πλην της παραγράφου 5. Με κοινή απόφαση των 
Υπουργών Πολιτισμού και Αθλητισμού και Παιδείας και Θρησκευμάτων μπορεί να εξειδικεύονται περαιτέρω οι 
όροι των χρήσεων αυτών.».
Άρθρο 9
Τροποποίηση των άρθρων 42, 45Α 
και 71 του ν. 2121/1993
(άρθρο 3 παράγραφος 1 της Οδηγίας (ΕΕ) 2017/1564)
1. Στο άρθρο 42 του ν. 2121/1993 προστίθεται παρά-
γραφος 6 ως εξής: 
«6. Ο περιορισμός που προβλέπεται στο άρθρο 28Α πα-
ράγραφοι 1 έως 11 εφαρμόζεται και στα δικαιώματα του 
δικαιούχου προγράμματος ηλεκτρονικού υπολογιστή.» 
2. Στην παράγραφο 6 του άρθρου 45Α του ν. 2121/1993 
προστίθεται τελευταίο εδάφιο ως εξής: 
«Ο περιορισμός που προβλέπεται στο άρθρο 28Α πα-
ράγραφοι 1 έως 11 εφαρμόζεται και στο ειδικής φύσης 
δικαίωμα του κατασκευαστή βάσης δεδομένων.»
3. Η παράγραφος 6 του άρθρου 71 του ν. 2121/1993 
αντικαθίσταται ως εξής:
«6. Τα άρθρα 3 παράγραφος 1, 28Α παράγραφος 12, 
28Β και 28Γ , 46 παράγραφος 2, 47 παράγραφοι 1 και 2, 
48 παράγραφος 1, 52 στοιχείο δ΄, 64Α, 66 παράγραφοι 1 
και 2, 66Α και 66Β του νόμου αυτού αποτελούν εφαρ-
μογή της Οδηγίας 2001/29/ΕΚ του Ευρωπαϊκού Κοι-νοβουλίου και του Συμβουλίου της 22ας Μαΐου 2001 
για την εναρμόνιση ορισμένων πτυχών του δικαιώμα-
τος του δημιουργού και των συγγενικών δικαιωμάτων 
στην κοινωνία της πληροφορίας, όπως η Οδηγία αυτή 
τροποποιήθηκε με την Οδηγία (ΕΕ) 2017/1564 του Ευ-
ρωπαϊκού Κοινοβουλίου και του Συμβουλίου της 13ης 
Σεπτεμβρίου 2017.»
4. Προστίθεται παράγραφος 11 στο άρθρο 71 του 
ν. 2121/1993 ως εξής: 
«11. Το άρθρο 28A παράγραφοι 1 έως 11, η παράγρα-
φος 6 του άρθρου 42 και το τελευταίο εδάφιο της παρα-
γράφου 6 του άρθρου 45Α του ν. 2121/1993, αποτελούν 
εφαρμογή της Οδηγίας 2017/1564/ΕΕ του Ευρωπαϊκού 
Κοινοβουλίου και του Συμβουλίου της 13ης Σεπτεμβρίου 
2017.».
Άρθρο 10
Κατάργηση της ΥΠΠΟ/ΔΙΟΙΚ/98546/12.10.2007απόφασης του Υπουργού Πολιτισμού
Η ΥΠΠΟ/ΔΙΟΙΚ/98546/12.10.2007 απόφαση του 
Υπουργού Πολιτισμού (Β΄ 2065) καταργείται. 
Άρθρο 11
Έναρξη ισχύος
Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως.
Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους.
Αθήνα, 28 Φεβρουαρίου 2020
Ο Πρόεδρος της Δημοκρατίας
ΠΡΟΚΟΠΙΟΣ Β. ΠΑΥΛΟΠΟΥΛΟΣ
Οι Υπουργοί
Παιδείας Εργασίας
και Θρησκευμάτων και Κοινωνικών Υποθέσεων
ΝΙΚΗ ΚΕΡΑΜΕΩΣ ΙΩΑΝΝΗΣ ΒΡΟΥΤΣΗΣ
Πολιτισμού και Αθλητισμού
ΣΤΥΛΙΑΝΗ ΜΕΝΔΩΝΗ
Θεωρήθηκε και τέθηκε η Μεγάλη Σφραγίδα του Κράτους.
Αθήνα, 28 Φεβρουαρίου 2020
Ο επί της Δικαιοσύνης Υπουργός
ΚΩΝΣΤΑΝΤΙΝΟΣ ΤΣΙΑΡΑΣ
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 884 Τεύχος A’ 48/04.03.2020
*01000480403200004*Ταχυδρομική Διεύθυνση:  Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ 
Πωλήσεις - Συνδρομές:  (Ισόγειο, τηλ. 210 5279178 - 180)
Πληροφορίες:  (Ισόγειο, Γ ρ. 3 και τηλεφ. κέντρο 210 5279000) 
Παραλαβή Δημ. Ύλης:  (Ισόγειο, τηλ. 210 5279167, 210 5279139) 
Ωράριο για το κοινό:  Δευτέρα ως Παρασκευή: 8:00 - 13:30Ιστότοπος:  www.et.gr  
Πληροφορίες σχετικά με την λειτουργία 
του ιστότοπου: helpdesk.et@et.gr  
Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: webmaster.et@et.gr  
Πληροφορίες για γενικό πρωτόκολλο 
και αλληλογραφία: grammateia@et.grΤο Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρ-
νησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών - εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131 και π.δ. 29/2018/Α΄58). 
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 
• Τα ΦΕΚ σε ηλεκτρονική μορφή διατίθενται δωρεάν στο www.et.gr , την επίσημη ιστο-
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί-τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον ιστότοπο www.et.gr. 
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή-
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά-νεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση: 
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση 
προηγμέ νης ψηφιακής υπογραφής και χρονοσήμανσης. 
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 
• Πληροφορίες, σχετικά με την αποστολή/κατάθεση εγγράφων προς δημοσίευση, την ημε-
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω του ιστότοπου δίδονται πληροφορίες σχετικά με την πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι-κό Τυπογραφείο για όλα τα κείμενα που πληρούν τις προϋποθέσεις δημοσίευσης. 
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο-
γραφικά έντυπα, φακέλους για κάθε χρήση, κ.ά.  
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.Πείτε μας τη γνώμη σας,